Document ID: /roh_data/filtered/fineweb-2-filterrobots_roh.jsonl.gz/49336

Auzar ils mirs da fermada da l'ovra idraulica è dispitaivel perquai che la cuntrada en il nord dal lai da Grimsel è dapi il 2004 ina cuntrada da palì auta protegida. Il 2015 aveva la Dretgira administrativa bernaisa abolì la lubientscha da sanaziun. Tenor il Tribunal federal sa tracti d'ina zona a l'ur da la cuntrada da palì auta al Grimsel e il Cussegl federal possia schluccar en quest lieu la protecziun da palids.
Las ovras electricas Oberhasli èn cuntentas
Sco las ovras electricas han communitgà dettia la decisiun uss dapli spazi d’agir per il futur, ha accentuà il president dal cussegl d’administraziun, il cusseglier dals chantuns da Berna Werner Luginbühl. Las ovras electricas stoppian uss examinar la prioritad dals projects, perquai ch’il mument sajan ins era vida in project en il territori dal Susten, ha ditg Lunginbül.
Organisaziuns d’ambient èn surstadas da la decisiun
Sco las organisaziuns d’ambient scrivan sajan ellas surstadas da la decisiun da Losanna. Uss speran ellas sin la Dretgira administrativa che vegn a tractar il cas ina ulteriura giada. Il cas vegn probabel a fatschentar la Dretgira administrativa anc plirs mais.
RR novitads 14:00